

napirend

**ELŐTERJESZTÉS**

az EGRI ÚSZÓ KLUB Sportegyesület 2016. évi támogatásáról

**Tisztelt Közgyűlés!**

Az Egri Úszó Klub Sportegyesület elnöke kéri az Önkormányzatot, hogy az egyesület 2016. évi támogatási keretéből 8 MFt összeget 2016. január 31. napjáig folyósítson részére. Kérelmét azzal indokolta, hogy az úszósport sajátosságából adódóan az év első felében (január, február, március és április hónapban) végzik a felkészülési munka legjavát a nyáron zajló versenyekre.

2016 évben két fontos esemény is lesz, ami meghatározza az Egri Úszó Klub sikerességét. Cseh László a Riói Olimpiára, Holló Balázs az Ifjúsági Európa Bajnokságra készül. Mindkettejüknek reális esélye van a győzelemre. Szükségük van a zavartalan felkészülésre, amelyhez hozzátartozik az edzőtáborokban és a színvonalas külföldi versenyeken való részvétel. Az igényelt összeg fele Cseh László fizetését, és a hozzá kapcsolódó költségeket (edzői bér, pályabérlés, táplálék kiegészítők) fedezné, másik fele a klub válogatott versenyzőinek felkészülését tenné lehetővé.

Javaslom a klub támogatását. Az Önkormányzat a 2016. évi költségvetésében az Egri Úszó Klub számára biztosítson – a fentiek szerint – 8 000 000 Ft-ot.

Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2016. január 8.

**Habis László s.k.,**

polgármester

**Határozati javaslat:**

Eger Megyei Jogú Város Önkormányzata Közgyűlése az EGRI ÚSZÓ KLUB Sportegyesület (székhelye: 3300 Eger, Frank T. u. 5.; adószáma: 18222607-1-10, nyilvántartási száma: 2429/2013, bírósági határozat száma: 60085/2011/10) részére a 2016 év első felében Cseh László, és a klub válogatott versenyzőinek felkészülése során felmerülő működési költségeinek fedezésére 8 000 EFt, azaz Nyolcmillió forint támogatást az Önkormányzat a 2016. évi költségvetésében biztosítja. A Közgyűlés felhatalmazza a polgármestert a támogatási szerződés aláírására.

**Felelős**: Habis László polgármester megbízásából:

Juhászné dr. Krecz Erzsébet

Dr. Palotai Zsuzsanna

irodavezetők

**Határidő**: 2016. február 29.